Case ID: 1184073
Sentence 12: Qanunun 21.1.ci maddəsinə əsasən qanunvericiliklə müəyyən edilmiş qaydada məcburi dövlət sosial sığorta haqqlarının ödənilməsi şərtilə mülkiyyət formasından, əmək fəaliyyətinin xarakterindən və müddətindın asılı olmayaraq müəssisə, İdarə və təşkilatlarda əmək müqaviləsi (kontraktı) əsasında işləyənlərin, hərbi qulluqçuların, eləcədə hüquqi şəxs yaratmadan sahibkarlıq fəaliyyəti ilə məşğul olan fiziki şəxslərin, vəzifəyə seçilmiş və ya təyin edilmiş şəxslərin iş, hərbi xidmət və ya digər fəaliyyət müddətləri sığorta stajına daxil edilir.Yuxarıda qeyd olunanlara baxmayaraq Şəki İnzibati Məhkəməsi cavabdehin üzərinə İddiaçı xx.xx.1976-cı il tarixdən xx.xx.1979-cu il tarixədək və xx.xx.1980-ci il tarixdən xx.xx.1983-cü il tarixədək 3 yaşına çatanadək uşaqlarına qulluq etməklə əlaqədar işləyə bilmədiyi dövrlərin ümumi iş stajına daxil olunması və pensiya hüququnun yarandığı 01,06.2019-cu il tarixdən yaşa görə əmək pensiyası təyin öhdəliyinin qoyulması barədə qərar qəbul etmişdir.Məhkəmə qərar qəbul edərkən xx.xx.2006-cı il tarixədək qüvvədə olmuş “Vətəndaşların pensiya təminatı haqqında” Azərbaycan Respublikası Qanununun 67-ci maddəsinin e) bəndinə istinad etmişdir ki, həmin Qanunun “Əmək pesiyaları haqqında” Azərbaycan Respublikasının qanununun qüvvəyə minməsi ilə əlaqədar xx xxxxxx 2007-ci il tarixli 40 nömrəli Azərbaycan Respublikası Nazirlər Kabinetinin Qərarı ilə qüvvədən düşməsini nəzərə almamışdır.Hesab edirik ki, Şəki İnzibatidi Məhkəməsinin gəldiyi bu nəticə səhvdir.